stanford-oval/wikipedia huggingface dataset:
Hollannin Grand Prix 2022
Vapaat harjoitukset

Ensimmäisissä vapaissa harjoituksissa Red Bullin vauhti oli kadoksissa, kun Max Verstappen joutui keskeyttämään harjoituksensa vaihdelaatikkovikaan aiheuttaen samalla punaiset liput radalle, ja tallikaveri Sergio Pérezin kierrosaika epäonnistui hänen ajettua yhdeksännen mutkan leveäksi ja hän oli lähellä osua ratavalliin. Ensimmäisten vapaiden harjoitusten nopein oli Mercedeksen George Russell ennen tallikaveriaan Lewis Hamiltonia ja Ferrarin Carlos Sainzia.
Red Bullin vaikeudet jatkuivat myös toisissa vapaissa harjoituksissa, kun Verstappen oli vasta kahdeksas ja Pérez ei päässyt aikakierroksellaan kymmenen nopeimman kuljettajan joukkoon. Ferrari sen sijaan ajoi nopeimpia kierrosaikojaan pehmeällä rengasseoksella, mihin muut kuljettajat eivät pystyneet vastaamaan. Mercedes ja McLaren sen sijaan kilpailivat keskenään kierrosajoissa, kun Hamilton oli kolmas, Lando Norris neljäs ja Russell kolmas. McLarenin Daniel Ricciardo ei pystynyt ajamaan nopeimpia kierrosaikojaan, koska hänen autonsa jäähdyttimessä havaittiin öljyvuoto. Myös AlphaTaurilla oli vaikeuksia, kun Yuki Tsunoda aiheutti punaiset liput radalle ajamalla ulos radalta soralle ja tallikaveri Pierre Gaslyn istuimessa oli ajamiseen vaikuttanut tekninen vika. Ferrarin Charles Leclerc oli toisten vapaiden harjoitusten nopein, Sainz toinen ja Hamilton kolmas.
Kolmansissa vapaissa harjoituksissa Pérez yritti parantaa vauhtiaan muuttamalla autonsa asetuksia, mutta niiden myötä vauhti riitti kuudenneksi, eikä hän ollut tyytyväinen muutoksiin. Harjoitusten suurin huomio kohdistui Leclerciin, jonka auton ympärille kerääntyi paljon mekaanikkoja tarkastelemaan tilannetta, vaikka hänellä ei ollut mitään ilmoitettuja teknisiä vikoja. Leclerc oli myös kolmansien vapaiden harjoitusten nopein, Russell toinen ja Verstappen kolmas.
Aika-ajot

Aika-ajojen ensimmäisessä osiossa kotikilpailuaan ajanut Verstappen sai kunnianosoituksia katsojilta jo ensimmäisellä nopealla aikakierroksellaan. Tsunoda nousi osion kolmanneksi, kun hän ajoi nopeimman kakkossektorin ajan. Aston Martinin Sebastian Vettelin mahdollisuudet päästä jatkoon kariutuivat, kun hän teki ajovirheen 13:nnessa mutkassa ja ajautui soralle. Ricciardo puolestaan karsiutui, koska hänen mukaan edessä ajaneista autoista irtosi ajamista häirinnyttä likaa.
Aika-ajojen toisen osion aloitus keskeytettiin punaisilla lipuilla, koska katsojat heittivät värikästä savua sisältäviä merkkisoihtuja radalle. Osion jatkuessa Sainz, Russell ja Verstappen olivat kärkikolmikossa, ja jatkoon pääsivät jälkijoukon kuljettajista Aston Martinin Lance Stroll sekä Haasin Mick Schumacher. Alpinen Fernando Alonso karsiutui, koska hänen mukaan Pérez esteli häntä aikakierroksellaan.
Kolmannessa osiossa taistelu paalupaikasta käytiin Verstappenin ja Leclercin välillä, jotka vuorotellen siirtyivät kärkipaikalle, kunnes Leclerc teki merkittävän ajovirheen kymmenennessä mutkassa. Viimeisten aikakierrosten alkaessa Pérez teki ajovirheen pyörähtämällä, minkä vuoksi radalla heilutetut keltaiset liput estivät Mercedeksen mahdollisuudet parantaa aikojaan. Verstappen ajoi paalupaikalle ennen Leclerciä ja Sainzia.
Kilpailu

Kilpailun lähdössä Verstappen ja Leclerc säilyttivät eturivin paikkansa, mutta Sainz ja Hamilton taistelivat keskenään ensimmäisissä mutkissa. Haasin Kevin Magnussen menetti autonsa hallinnan ja osui ratavalliin, mutta hän pystyi jatkamaan kilpailua ja hän putosi viimeisten kuljettajien joukkoon. Verstappen ja Leclerc kasvattivat eroaan muihin kuljettajiin.
Kierroksella 15 Sainz ja Pérez tekivät varikkopysähdyksensä, joista Sainzin pysähdys kesti liian pitkään myöhäisen ilmoituksen ja hitaan renkaanvaihdon vuoksi ja Pérez puolestaan ohitti Sainzin nopeammalla pysähdyksellä ajaen samalla Ferrarin pulttipistoolin päältä. Verstappen ohitti oman varikkokäyntinsä jälkeen Russellin kierroksella 28. Samoihin aikoihin Pérez ja Hamilton taistelivat keskenään, jolloin Pérez esteli Hamiltonia sekä teki lukkojarrutuksia tämän edessä. Kaksintaistelua vaikeutti Vettelin ajaminen heidän edessään sinisistä lipuista huolimatta, mistä tuomaristo antoi Vettelille viiden sekunnin aikarangaistuksen. Hamilton ja Russell onnistuivat ohittamaan Pérezin muutamamaa kierrosta myöhemmin.
Kilpailun puolivälissä Tsunoda havaitsi, että hänen renkaansa eivät toimineet ja koki niiden kiinnitykset epäluotettavaksi, minkä vaikutuksesta hän ensin vaihdatti renkaansa uusiin ja lopulta keskeytti kilpailunsa tasauspyörästövikaan. Radalle otettiin virtuaalinen turva-autotilanne, minkä aikana Mercedekset tekivät tuplapysähdyksen ja he päätyivät lopulta Verstappenin taakse. Muutamaa kierrosta myöhemmin Alfa Romeon Valtteri Bottas keskeytti teknisen vian vuoksi, jolloin radalle otettiin turva-auto.
Uusintalähdön jälkeen Verstappen nousi kilpailun kärkeen. Russell ja Leclerc ohittivat Hamiltonin, mistä Hamilton ei ollut tyytyväinen ja hän purki kiukkuansa tiimiradioon. Kilpailun lopussa Sainz ja Pérez taistelivat vielä viidennestä sijoituksesta, mikä kääntyi Pérezin eduksi Sainzin saatua viiden sekunnin aikarangaistuksen vaarallisesta tilanteesta varikkosuoralla. Verstappen ajoi kilpailun voittoon, Russell oli toinen ja Leclerc kolmas.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 1 |  Max Verstappen | Red Bull Racing-RBPT | 1.11,317 | 1.10,927 | 1.10,342 | 1 |
| 2 | 16 |  Charles Leclerc | Ferrari | 1.11,443 | 1.10,988 | 1.10,363 | 2 |
| 3 | 55 |  Carlos Sainz | Ferrari | 1.11,767 | 1.10,814 | 1.10,434 | 3 |
| 4 | 44 |  Lewis Hamilton | Mercedes | 1.11,331 | 1.11,075 | 1.10,648 | 4 |
| 5 | 11 |  Sergio Pérez | Red Bull Racing-RBPT | 1.11,641 | 1.11,314 | 1.11,077 | 5 |
| 6 | 63 |  George Russell | Mercedes | 1.11,561 | 1.10,824 | 1.11,147 | 6 |
| 7 | 4 |  Lando Norris | McLaren-Mercedes | 1.11,556 | 1.11,116 | 1.11,174 | 7 |
| 8 | 47 |  Mick Schumacher | Haas-Ferrari | 1.11,741 | 1.11,420 | 1.11,442 | 8 |
| 9 | 22 |  Yuki Tsunoda | AlphaTauri-RBPT | 1.11,427 | 1.11,428 | 1.12,556 | 9 |
| 10 | 18 |  Lance Stroll | Aston Martin Aramco-Mercedes | 1.11,568 | 1.11,416 | Ei aikaa | 10 |
| 11 | 10 |  Pierre Gasly | AlphaTauri-RBPT | 1.11,705 | 1.11,512 |  | 11 |
| 12 | 31 |  Esteban Ocon | Alpine-Renault | 1.11,748 | 1.11,605 |  | 12 |
| 13 | 14 |  Fernando Alonso | Alpine-Renault | 1.11,667 | 1.11,613 |  | 13 |
| 14 | 24 |  Zhou Guanyu | Alfa Romeo-Ferrari | 1.11,826 | 1.11,704 |  | 14 |
| 15 | 23 |  Alexander Albon | Williams-Mercedes | 1.11,695 | 1.11,802 |  | 15 |
| 16 | 77 |  Valtteri Bottas | Alfa Romeo-Ferrari | 1.11,961 |  |  | 16 |
| 17 | 3 |  Daniel Ricciardo | McLaren-Mercedes | 1.12,081 |  |  | 17 |
| 18 | 20 |  Kevin Magnussen | Haas-Ferrari | 1.12,319 |  |  | 18 |
| 19 | 5 |  Sebastian Vettel | Aston Martin Aramco-Mercedes | 1.12,391 |  |  | 19 |
| 20 | 6 |  Nicholas Latifi | Williams-Mercedes | 1.13,353 |  |  | 20 |
107 % aika: 1.16,309
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Max Verstappen | Red Bull Racing-RBPT | 72 | 1:36.42,773 | 1 | 25+1 |
| 2. | 63 |  George Russell | Mercedes | 72 | +4,071 | 6 | 18 |
| 3. | 16 |  Charles Leclerc | Ferrari | 72 | +10,929 | 2 | 15 |
| 4. | 44 |  Lewis Hamilton | Mercedes | 72 | +13,016 | 4 | 12 |
| 5. | 11 |  Sergio Pérez | Red Bull Racing-RBPT | 72 | +18,168 | 5 | 10 |
| 6. | 14 |  Fernando Alonso | Alpine-Renault | 72 | +18,754 | 13 | 8 |
| 7. | 4 |  Lando Norris | McLaren-Mercedes | 72 | +19,306 | 7 | 6 |
| 8. | 55 |  Carlos Sainz | Ferrari | 72 | +20,916 | 3 | 4 |
| 9. | 31 |  Esteban Ocon | Alpine-Renault | 72 | +21,117 | 12 | 2 |
| 10. | 18 |  Lance Stroll | Aston Martin Aramco-Mercedes | 72 | +22,459 | 10 | 1 |
| 11. | 10 |  Pierre Gasly | AlphaTauri-RBPT | 72 | +27,009 | 11 |  |
| 12. | 23 |  Alexander Albon | Williams-Mercedes | 72 | +30,390 | 15 |  |
| 13. | 47 |  Mick Schumacher | Haas-Ferrari | 72 | +32,995 | 8 |  |
| 14. | 5 |  Sebastian Vettel | Aston Martin Aramco-Mercedes | 72 | +36,007 | 19 |  |
| 15. | 20 |  Kevin Magnussen | Haas-Ferrari | 72 | +36,869 | 18 |  |
| 16. | 24 |  Zhou Guanyu | Alfa Romeo-Ferrari | 72 | +37,320 | 14 |  |
| 17. | 3 |  Daniel Ricciardo | McLaren-Mercedes | 72 | +37,764 | 17 |  |
| 18. | 6 |  Nicholas Latifi | Williams-Mercedes | 71 | +1 kierros | 20 |  |
| Kesk. | 77 |  Valtteri Bottas | Alfa Romeo-Ferrari | 53 | Moottori | 16 |  |
| Kesk. | 22 |  Yuki Tsunoda | AlphaTauri-RBPT | 43 | Tasauspyörästö | 9 |  |
Nopein kierros:  Max Verstappen (Red Bull Racing-RBPT) 1.13,652 (kierroksella 62).
Lähteet:
Leaving Neverland

| Leaving Neverland |
| --- | --- |

Ohjaaja:  Dan Reed
Tuottaja:  Dan Reed
Pääosat:  Michael Jackson (arkistokuvissa) Wade Robson James Safechuck
Valmistustiedot
Valmistusmaa:   Yhdysvallat  Yhdistynyt kuningaskunta
Tuotantoyhtiö:  Amos Pictures
Levittäjä:  HBO Max
Ensi-ilta:  25. tammikuuta 2019 
Kesto:  236 minuuttia
Alkuperäiskieli:  englanti
Aiheesta muualla
IMDb 
Leaving Neverland on vuonna 2019 ensi-iltansa saanut dokumenttielokuva, jonka ohjasi ja tuotti Dan Reed. Elokuvan keskiössä ovat Wade Robson ja James Safechuck, jotka kertovat poplaulaja Michael Jacksonin käyttäneen heitä seksuaalisesti hyväkseen heidän ollessaan lapsia. Jackson kuoli vuonna 2009. Elokuvan nimi viittaa Kaliforniassa sijaitsevaan Neverland Ranchiin, jossa Jackson asui.
Robson on aiemmin todistanut oikeudessa, että Jackson ei koskaan tehnyt hänelle mitään, mutta Leaving Neverlandissa väitetään Jacksonin manipuloineen ja käyttäneen Robsonia ja Safechuckia seksuaalisesti hyväksi jopa vuosien ajan. Molemmat miehet nostivat asiassa syytteet vuosina 2013 ja 2014, jolloin Jackson ei ollut enää elossa. Syytteet hylättiin, koska tapahtumista oli kulunut jo pitkä aika.
Elokuva sai ensi-iltansa Sundance-elokuvajuhlilla tammikuussa 2019. Televisioyhtiö HBO esitti elokuvan maaliskuun 2019 alussa. Suomessa sen esitti ensimmäisenä Yle TV2 2. huhtikuuta 2019.
Jacksonin perikunta ryhtyi oikeudellisiin toimiin estääkseen elokuvan esittämisen ja ilmoitti vaativansa HBO:lta sadan miljoonan dollarin korvausta, mikäli elokuva esitetään. Perikunnan asianajajien mukaan perikunta ei saanut tarkistaa elokuvassa esitettyjä lausuntoja etukäteen. Välittömästi elokuvan esittämisen jälkeen Jacksonin radiosoitto väheni mutta levymyynti ja suoratoisto lisääntyivät.
Kritiikki

Venäläisen RT-uutiskanavan artikkelissa Wade Robsonin ja James Safechuckin kertomusta nimitetään #MeToo-sukupolven jutuksi, jota sen mukaan harva toimittaja kyseenalaisti. Siinä kerrotaan sekä Jacksonin elämäkerran kirjoittaja Mike Smallcomben että toimittaja John Zieglerin väittäneen löytäneensä kertomuksesta aukkoja. Zieglerin mukaan #MeToo-aikakaudella syytösten esittämisen säännöt ovat muuttuneet radikaalisti.
Laulaja Madonna puolusti Michael Jacksonia brittiläisessä Vogue-lehdessä ja kutsui dokumenttia mockumentaryksi. Madonna sanoi, että hänellä ei ole lynkkausjoukon mentaliteettia ja että Jackson on syytön kunnes toisin todistetaan.
Little Earthquakes (video)

| Little Earthquakes Tori Amos |
| --- | --- | --- |

Julkaisun tiedot
 Julkaistu: marraskuu 1992
 Formaatti: VHS
 Tyylilaji: alternative rock, pop
 Kesto: 45.00
 Levy-yhtiö: Atlantic Records, Warner Music Vision
Little Earthquakes on laulaja-lauluntekijä Tori Amosin vuonna 1992 julkaistu videokokoelma. Se sisältää kaikki aiemmin samana vuonna julkaistun Little Earthquakes -albumin kappeleista tehdyt musiikkivideot sekä live-esityksiä.
Kappaleet

Silent All These Years (musiikkivideo)
Leather (live)
Precious Things (live)
Crucify (musiikkivideo)
Me and a Gun (live)
Little Earthquakes (live)
China (musiikkivideo)
Happy Phantom (live)
Here. In My Head (live)
Winter (musiikkivideo)
Song for Eric (live)
Lehvämuura

| Lehvämuura |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Lehvämuurat Herpsilochmus
Laji::  sellowi
Kaksiosainen nimi
 Herpsilochmus sellowi  Whitney, Pacheco, Buzzetti & Parrini, 2000 
Synonyymit
 Herpsilochmus pileatus 
Katso myös
   Lehvämuura Wikispeciesissä   Lehvämuura Commonsissa 
Infobox OKNimi-testi OKIUCN-testi OK: 
Lehvämuura (Herpsilochmus sellowi) on puumuurien heimoon kuuluva varpuslintu.
Lehvämuuraa tavataan Brasilian koillisosissa, ja sen levinneisyysalueen pinta-ala on noin 1 630 000 km2. Laji elää caatinga-pensastoissa. Lajia uhkaa elinympäristöjen tuhoutuminen, ja se on luokiteltu silmälläpidettäväksi
Lucien Guiguet

| Mitalit> Miesten nykyaikainen viisiottelu. Olympialaiset .Maa:   Ranska | Mitalit> Miesten nykyaikainen viisiottelu. Olympialaiset .Maa:   Ranska | Mitalit> Miesten nykyaikainen viisiottelu. Olympialaiset .Maa:   Ranska | Miesten nykyaikainen viisiottelu> .Maa:   Ranska |
| --- | --- | --- | --- |
|  Pronssia | México 1968 | joukkuekilpailu |  |
Lucien Guiguet (s. 26. huhtikuuta 1942 Cherchell, Algeria) on ranskalainen entinen nykyaikainen viisiottelija. Hän sai vuoden 1968 kesäolympialaisissa Méxicossa pronssia joukkuekilpailussa. Yksilökilpailussa hän jäi 21. sijalle.
Leptiini

Malli leptiinin rakenteesta
Leptiini (kreikan kielen sanasta λεπτός eli leptós, laiha) on rasvakudoksen vereen erittämä kylläisyyshormoni, joka säätelee ruokahalua ja elimistön energiankäyttöä. Leptiini löytyi vuonna 1994.
Leptiini kertoo hypotalamuksen kautta keskushermostolle kehon varastorasvan määrästä. Leptiinin määrän lisääntyessä ruokahalu vähenee ja leptiinin vähetessä syntyy näläntunne. Lisäksi leptiini vaikuttaa eläinten ja ihmisten aktiivisuuteen. Leptiini vaikuttaa ruokahaluun ja aktiivisuuteen yhdessä insuliinin ja melatoniinin kanssa. Leptiini estää insuliinin ja kortisolin erittymistä.  Leptiini hillitsee ruokahalua ja nälkää ja vaikuttaa tyreotropiinin (TSH) ja kortikotropiinin (ACTH) erittymiseen aivolisäkkeestä, mikä vuorostaan vaikuttaa elimistön aineenvaihdunnan vilkkauteen.
Leptiinipitoisuudessa tapahtuu nousu ennen murrosiän alkamista. Raskauden aikana myös istukka erittää leptiiniä. Leptiini säätelee myös nestetasapainoa, verisuonten, verisolujen muodostusta sekä T-soluvälitteistä immuniteettiä. Leptiinin erityksellä on 24 tunnin vuorokausittainen vaihtelu.
Aiheesta muualla

PubChem: LEP - leptin (human) (englanniksi)
DrugBank: Leptin (englanniksi)
UniProt: Leptin, P41159 (LEP_HUMAN) (englanniksi)
Lucien Huteau

| Mitalit | Mitalit | Mitalit |  |
| --- | --- | --- | --- |
|  Lucien Huteau |  Lucien Huteau |  Lucien Huteau |  |
Maa:   Ranska
Miesten jalkapallo
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 1900 | joukkuekilpailu |  |
Lucien Paul Noël Huteau (26. toukokuuta 1878 Pariisi – 16. toukokuuta 1975 Ercuis) oli ranskalainen jalkapalloilija. Hän kilpaili Club Françaisille. Hän osallistui vuoden 1900 kesäolympialaisiin Pariisissa ja kuului siellä hopeaa saaneeseen joukkueeseen.
Linda Bengtzing

Linda Bengtzing ja Glenn Hysén
Linda Bengtzing.  Diggiloo Show, Ystad, 28. elokuuta 2021.
Linda Bengtzing (s. 13. maaliskuuta 1974 Gullspång) on ruotsalainen laulaja ja juontaja. Hän esittää popkappaleita ja on tullut yhdeksi Ruotsin tunnetuimmista naislaulajista. Televisiossa hän on juontanut ohjelmia Ordjakten ja Floor filler.
Ensimmäisen kerran Bengtzing pääsi levyttämään jo teini-ikäisenä voitettuaan arbogalaisessa ravintolassa käydyn kykykilpailun. Suurelle yleisölle hän pääsi esiintymään ensimmäisen kerran vuonna 2000 television Sikta mot stjärnorna -ohjelmassa, jossa kilpailijat imitoivat jotakin tunnettua laulajaa. Bengtzingin roolina ohjelmassa oli Aqua-yhtyeen Lene.
Nousu parrasvaloihin tapahtui viisi vuotta myöhemmin, kun Bengtzing osallistui samana keväänä niin Fame Factory -kykykisan neljänteen tuotantokauteen kuin Ruotsin euroviisukarsintaan Melodifestivaleniin. Ensin mainitussa hän ei päässyt finaaliin, mutta Melodifestivalenissa tuli finaalin yhdeksäs sijan laululla "Alla flickor".
Viisukappaleesta tuli Bengtzingin ensimmäinen menestys. Ingenting att förlora -albumi ilmestyi maaliskuussa 2006 – Bengtzingin syntymäpäivänä – ja nousi Ruotsin albumilistan neljännelle sijalle. Samalla hän osallistui toisen kerran Melodifestivaleniin laululla "Jag ljuger så bra". Sijoitus oli nyt seitsemäs.
Linda Bengtzing oli jälleen mukana vuoden 2008 Ruotsin euroviisukarsinnassa. Hän pääsi semifinaalista finaaliin laululla "Hur svårt kan det va?", jota on syytetty Mikan kappaleen "Grace Kelly" kaltaiseksi. Finaalissa Bengtzing oli tuolloin viides. Vuoden 2011 finaalissa hän oli kappaleellaan "E de fel på mig" seitsemäs. Bengtzing osallistui kilpailuun myös vuonna 2014 kappaleella "Ta mig", 2016 kappaleella "Killer Girl", vuonna 2020 kappaleella "Alla mina sorger" ja vuonna 2022 kappaleella "Fyrfaldigt hurra!", mutta ei noilla kerroilla päässyt finaaliin.
Albumit

En del utav mitt liv (1986)
Ingenting att förlora (2006)
Vild och galen (2008)
Min karusell - en samling (2011)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (ruotsiksi)
Lucien Jasseron

Lucien Jasseron (29. joulukuuta 1913 Oran, Ranskan Algeria – 15. marraskuuta 1999) oli ranskalainen jalkapalloilija, pelipaikaltaan puolustaja.
Jasseron edusti urallaan Le Havrea 1936–1940, piti uratauon 1940–1944 ja edusti lopuksi Racing Clubia 1944–1945. Hän voitti jälkimmäisen kanssa Ranskan cupin kaudella 1944–1945. Yhteensä hän pelasi urallaan 38 liigaottelua. Jasseron debytoi Ranskan A-maajoukkueessa elokuussa 1945 ja kuului joukkueen kokoonpanoon vuoden 1938 maailmanmestaruuskilpailuissa.
Ihmisoikeudet Kongon demokraattisessa tasavallassa

Tämä artikkeli käsittelee ihmisoikeuksien tilaa Kongon demokraattisessa tasavallassa.
Oikeus elämään

Vuonna 2008 Kongossa oli 65 miljoonaa ihmistä ja elinikä keskimäärin 46 vuotta. Poikalasten lapsikuolleisuus alle 5-vuotiaana oli 205 / 1000.
Sotilastuomioistuin tuomitsi vähintään 50 ihmistä kuolemaan vuonna 2008. Siihen sisältyy siviilejä. Tuomioita ei ole toimeenpantu.
Oikeus lapsuuteen: alaikäisten käyttö sotilaina

Amnestyn mukaan aseellisissa joukoissa työskenteli 3000–4000 lasta vuonna 2008. Virallisesti armeija FARDC luopui lapsisotilaista vuonna 2004, mutta lapsia raportoitiin armeijassa yhä vuonna 2008. Uusi lastensuojelulaki säädettiin kesäkuussa 2008.
Oikeus turvallisuuteen: pakolaisten kohtelu

Pohjois-Kivusta oli 1,4 miljoonaa maansisäistä pakolaista vuonna 2008. Kolera ja tartuntataudit vaivasivat pakolaisleirejä. Pakolaisleireillä esiintyy myös raiskauksia, ryöstöjä ja ampumista.
Linda Blair

| Linda Blair |
| --- | --- |
 Linda Blair vuonna 2012.
Henkilötiedot
Koko nimi:  Linda Denise Blair
Syntynyt: 22. tammikuuta 1959 (ikä 65) Saint Louis, Missouri, Yhdysvallat
Ammatti:  näyttelijä
Näyttelijä
Aktiivisena:  1966–
Merkittävät roolit:  Regan MacNeil (Manaaja)
Palkinnot
 Golden Globe 1974 (Manaaja) 
Aiheesta muualla
Viralliset kotisivut
IMDb 
Elonet
Linda Blair (s. 22. tammikuuta 1959 Saint Louis, Missouri, Yhdysvallat) on yhdysvaltalainen näyttelijä, jonka tunnetuin rooli on Manaaja-elokuvasta (1973) pahan riivaaman pikkutytön rooli. Hän esiintyi myös elokuvan jatko-osassa Manaaja II: Luopio.
Manaajan suosion jälkeen Blair näytteli 1970-luvulla useassa elokuvassa ja tv-tuotannossa, mutta sen jälkeen hänen uransa hiipui ja häntä nähtiin pääasiassa erilaisissa pienen budjetin kauhuelokuvissa. 1980-luvun alkupuolella Blairilla oli suhde laulaja Rick Jamesiin, mutta suhde päättyi, koska Blair ei pystynyt hallitsemaan huumeriippuvuuttaan. Vuonna 1990 Blair näytteli Manaaja-parodiassa Manattu mikä manattu Leslie Nielsenin kanssa. 1990-luvun lopulla Blair sai tunnustusta esityksestään Grease-musikaalissa.
Blair tunnetaan aktiivisesta osallistumisestaan hyväntekeväisyystoimintaan, erityisesti eläinrääkkäystä vastustavaan toimintaan (muun muassa PETA).
Filmografiaa

Manaaja (1973)
Airport 1975 (1974)
Manaaja II: Luopio (1977)
Wild Horse Hank (1979)
Roller Boogie (1979)
Ruckus (1981)
Hell Night (1981)
Night Patrol (1984)
Savage Streets (1984)
Red Heat (1985)
Moving Target (1988)
Zapped Again (1990)
Manattu mikä manattu (1990)
Fetal Bond (1992)
Scream (1996)
Cousin Sarah (2011)
Manaaja: Uskon merkki (2023)
Aiheesta muualla

Kuvia tai muita tiedostoja aiheesta Linda Blair Wikimedia Commonsissa
Virallinen sivusto
Linda Blair Internet Movie Databasessa. (englanniksi)
Leo Törnqvist

Leo Waldemar Törnqvist (14. helmikuuta 1911 Jepua – 18. huhtikuuta 1983 Helsinki) oli suomalainen tilastotieteilijä ja professori. Hän hoiti Helsingin yliopiston ensimmäistä tilastotieteen professuuria vuodesta 1950 vuoteen 1974. Törnqvistiä voidaan pitää Suomen tilastotieteen isänä. Suomen tilastoseura jakaa joka toinen vuosi (1978–2011 vuosittain) Leo Törnqvist -palkinnon. Törnqvist toimi myös johtajana Posti- ja lennätinlaitoksen liiketaloudellisessa tutkimuslaitoksessa.
Törnqvist on kansainvälisesti tunnetuin suomalainen indeksiteorian kehittäjä. Lisäksi hän tutki aikasarja-analyysia.
Törnqvistin poika oli alkeishiukkasfyysikko Nils Törnqvist ja veli valtiovarainministeriön kansantalousosaston päällikkö Erik Törnqvist. Törnqvist oli Linuxin kehittäjänä tunnetun Linus Torvaldsin isoisä.
Julkaisuja

Virén, Matti ym. (toim.): Collected scientific papers of Leo Törnqvist.  (The Research Institute of the Finnish Economy, A:7)  Helsinki:  Elinkeinoelämän tutkimuslaitos, 1981.  ISSN 0356-7435.  ISBN 951-9205-74-8.
Aiheesta muualla

Törnqvist, Leo hakuteoksessa Uppslagsverket Finland (2012). (ruotsiksi)
Lucien Martin

Lucien Martin (30. toukokuuta 1908 Montreal – 29. lokakuuta 1950 Montreal) oli kanadalainen viulisti, säveltäjä ja kapellimestari. Hän sai varhaisimman viulunsoitonopetuksensa isältään Cyriceltä, joka oli viulisti ja jousisoitinrakentaja. Seitsemänvuotiaana hänet hyväksyttiin Claude Champagnen suosittelemana opiskelemaan Montrealin konservatorioon, jossa hänen nopea distymisensä johti kultamitalin saamiseen.
Martin opiskeli sittemmin Albert Chamberlandin, Alfred De Sèven ja Camille Couturen johdolla. Vuonna 1931 hän voitti Prix d'Europen ja vietti kaksi vuotta Ranskassa opiskellen Maurice Hayotin johdolla.
Palattuaan Kanadaan heinäkuussa 1933 Martin piti resitaaleja Montrealissa ja Québecissä. Hän asettui Montrealiin ja toimi muun muassa solistina Montrealin orkesterin toisessa konsertissa (4.2.1935), jossa esitettiin Max Bruchin 1. viulukonsertto. Martin vietti toisenkin jakson Pariisissa ja työskenteli Georges Enescun kanssa, mutta palasi Montrealiin ja toimi vuosina 1937–1938 Dubois-jousikvartetin toisena viulistina. Hän osallistui moniin radio-ohjelmiin ja johti julkisia konsertteja. Häneltä on säilynyt yksi julkaistu sävellys, laulu "La Chanson des belles", jonka sanat ovat Tristan Klingsorin käsialaa ja jonka kantaesitti Jeanne Desjardins CBC:n ohjelmassa Sérénade pour cordes.
Llandaffin tuomiokirkko

| Llandaffin tuomiokirkko Eglwys Gadeiriol Llandaf |
| --- | --- |

Sijainti:  Cardiff, Wales
Kirkkokunta:  Walesin kirkko
Hiippakunta:  Llandaffin hiippakunta
Tyylisuunta:  gotiikka
Lisää rakennusartikkeleitaArkkitehtuurin teemasivulla
Llandaffin tuomiokirkko on anglikaaninen katedraali Cardiffissa, Walesissa.
Paikalla oli luostarikirkko jo ennen normanniaikaa, mutta piispa Urban päätti rakennuttaa suuremman vanhan tilalle vuonna 1120. Ensimmäisestä kirkosta on jäljellä kaksi oviaukkoa ja joitakin kappaleita, mutta piispa Henry de Abergavennyn 1200-luvun alussa rakennuttama katedraali, joka sekin koki laajennuksia ja muutoksia, korvasi aiemman. John Wood vanhempi palkattiin suunnittelemaan uutta kirkkoa vuonna 1734. Hän toteutti eräänlaisen jäljitelmän Salomon temppelistä.
Aiheesta muualla

Wikimedia Commonsissa on kuvia tai muita tiedostoja aiheesta .
Llandaffin katedraalin sivusto